tartuNLP/wikipedia-smugri-20251201 huggingface dataset:
Buzin piiri

Buzin piiri on Mosambikin Sofalan maakuntaan kuuluva piiri (). Sen pinta-ala on 7 409 neliökilometriä (10,9 % maakunnasta) ja asukasluku oli 177 348 (VL 2017). Vuosikymmen aiemmin väkiluku oli 159 614 (VL 2007). Piirin hallintokeskus on Búzin kaupunki.
Piirin naapureita ovat etelässä Machangan piiri, lounaassa Chibabavan piiri, lännessä Manacan maakunnan Sussundengan piiri, pohjoisessa Nhamatandan piiri, koillisessa Dondon piiri ja Beiran kaupunki. Idässä rajan luo Intian valtameri. 
Piiri sijaitsee Intian valtamereen kuuluvan Mosambikin kanaalin rannalla. Sen läpi mereen laskee Buzijoki ja piirin koillisrajan muodostaa Púnguèjoki. Runsaiden sateiden seurauksena alavia osia piiristä jää toisinaan tulvavesien peittoon. 
Beiran lähellä maaliskuun 14.–15. päivien välisenä 2019 yönä rantautunut sykloni Idai synnytti tulvavuoksen ja useiden päivien rankkasateiden seurauksena suuria tulvajärviä esimerkiksi Nhamatandan ja Buzin piirien alaviin osiin päiväkausiksi. Beiran ja Nhamatandan välinen tieyhteys vaurioitui tulvien johdosta kulkukelvottomaksi. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Buzin piirin asutuinalueista (settlement) noin 39 prosenttia ja väestöstä 59 prosenttia kärsi myrskyn ja siihen liittyvien tulvien seurauksista merkittävästi.
Subaru World Rally Team

Subaru World Rally Team on Subarun tehdastalli, joka kilpaili Rallin MM-sarjassa kausilla 1990–2008. 
Talli voitti ensimmäisen kerran Uuden-Seelannin rallissa 1993. Subaru halusi Legacy-mallin voittavan yhden kilpailun ennen Impreza-mallin tuomista. Vuoden 1993 voitto oli tavoitteen mukainen ja Impreza otettiin käyttöön kaudella 1994.
Joulukuussa 2008 talli ilmoitti vetäytymisestä rallin MM-sarjasta johtuen taloustilanteesta.
Puolan juutalaiset

Puolan juutalaiset ovat Puolan asukkaita, jotka ovat etniseltä taustaltaan juutalaisia tai juutalaisuuteen kääntyneitä. 
Juutalaisyhteisöjen pysyvä asettuminen Puolan alueelle alkoi 1200-luvulla, jota aiemmin alueelle saapuneet juutalaiset olivat lähinnä väliaikaisesti viipyviä kauppiaita. 1500-luvulla Puolasta oli muodostunut aškenasijuutalaisuuden tärkein keskus. Historiallisesti puolanjuutalaiset puhuivat keskenään jiddišiä ja asuivat pitkään shtetl-kylissä ja -maalaiskaupungeissa, joista muuttaminen suurempiin teollisuuskeskuksiin kuitenkin lisääntyi 1800-luvulla. Ennen toista maailmansotaa ja holokaustia puolanjuutalaisten määrä oli yli kolme miljoonaa ja he muodostivat Euroopan suurimman ja maailman toiseksi suurimman juutalaisyhteisön. Nykyään Puolassa on arvioitu olevan noin 10 000–20 000 juutalaista. On kuitenkin arvioitu, että maassa on huomattavasti enemmän henkilöitä, joilla on juutalaisia sukujuuria, mutta eivät harjoita juutalaista kulttuuria tai uskontoa. Suurin osa puolanjuutalaisista asuu Varsovassa.
Polski Senovets

Polski Senovets () on kaupunki Veliko Tărnovon alueella Bulgariassa. Vuonna 2011 kaupungissa oli 581 asukasta.
Karen Uhlenbeck

Karen Keskulla Uhlenbeck (s. 24. elokuuta 1942 Cleveland, Ohio, Yhdysvallat) on yhdysvaltalainen matemaatikko, joka on vaikuttanut matematiikan lisäksi fysiikassa. Hänen tutkimuksensa ovat suuntautuneet osittaisdifferentiaaliyhtälöihin ja mittakenttäteoriaan. Hän sai vuonna 2019 ensimmäisenä naisena matematiikan Abelin palkinnon.
Nuoruus ja opiskelu.
Karen Keskulla syntyi Clevelandissa vuonna 1942. Hänen isänsä Arnold Keskulla oli insinööri ja hänen äitinsä Carolyn Windeler Keskulla oli taiteilija ja opettaja. Karen oli vanhin perheen neljästä lapsesta. Perhe muutti New Jerseyyn, kun Karen oli kolmannella luokalla.
Karen oli lapsena utelias monia asioita kohtaan, ja hän rakasti lukemista. Hän luki monia tietokirjoja, ja usein hän luki niitä myöhään yöhön tai salaa luokkahuonessa. Karenia innostivat muun muassa Fred Hoylen kirjat astrofysiikasta ja George Gamowin teos "One Two Three... Infinity".
Keskulla haki Michiganin yliopistoon tavoitteenaan fysiikan opinnot. Siellä hän kuitenkin innostui matematiikasta. Keskulla valmistui vuonna 1964, ja seuraavana vuonna hän meni naimisiin biofyysikko Olke Uhlenbeckin kanssa.
Ura.
Karen Uhlenbeck päätti suunnata jatko-opintoihin, mutta hän halusi välttämättä niin sanottuja huippuyliopistoja, koska niissä naistutkijoiden asema oli hankalampi kuin monissa pienemissä yliopistoissa. Hän suoritti maisterintutkinnon Brandeisin yliopistosta vuonna 1966, ja tohtoriksi hän valmistui vuonna 1968. Hänen väitösohjaajansa oli Richard Palais, joka tutki matemaattisen analyysin, topologian ja geometrian välistä alaa. Palais ja Stephen Smale olivat juuri tehneet läpimurron harmonisissa kartoissa, joista tuli Uhlenbeckinkin uran tärkeimpien tulosten pohjalle.
Uhlenbeckin ensimmäinen pesti oli MIT:stä, missä hän opetti 1968–1969. Berkeleyn yliopistossa hänellä oli tilapäinen virka vuosina 1969–1971. Uhlenbeck oli puhdas matemaatikko, mutta hän oli kiinnostuut myös teoreettisesta fysiikasta. Berkeleyssä hän tutkikin yleistä suhteellisuusteoriaa ja aika-avaruuden geometriaa.
Uhlenbeckillä oli vaikeuksia saada vakituista virkaa, sillä monet tuktimuslaitokset eivät halunneet palkata naisia. Hänen miehellään oli mahdollisuus päästä MIT:hen, Stanfordin yliopistoon ja Princetonin yliopistoon, mutta mikään niistä ei tarjonnut vakituista paikkaa. Uhlenbeckit päätyivät lopulta vuonna 1971 Illinoisin Urbana–Champaignin yliopistoon. Karen Uhlenbeck toimi siellä 1971–1976 yliassistenttina. Urbana–Champaignin yliopistossa Uhlenbeck alkoi keskittyä ymmärtämään sitä, miksi Dirichlet’n energia ei aina täytä Palaisin–Smalen ehtoa. Hän tutki asiaa väitöskirjan jälkeistä tutkimusta tehneen Jonathan Sacksin kanssa.
Saavutuksistaan huolimatta Uhlenbeck koki itsensä Urbana–Champaignissa eristetyksi ja aliarvostetuksi, minkä takia hän vaihtoi vuonna 1976 Illinoisin Chicagon yliopistoon, missä oli muitakin naisprofessoreita ja häntä tukevia matemaatikkoja. Uhlenbeck kiinnostui Chicagossa mittakenttäteoriasta. Chicagon yliopiston professoriksi hänet nimitettiin vuonna 1983. Texasin Austinin yliopistossa Uhlenbeck työskenteli vuodesta 1987 eläköitymiseensä saakka.
Nhamatandan piiri

Nhamatandan piiri on Mosambikin Sofalan maakuntaan kuuluva piiri (). Hallintokeskus on Nhamatandan kaupunki.
Nhamatanda on maakunnan väkirikkain piiri, jonka väkiluku oli 317 538 (VL 2017). Piirin väestö on kasvanut edeltävän kymmenen vuoden aikana kolmanneksella, yli sadalla tuhannella (210 757 asukasta, VL 2007). Nhamatandan piiriä suurempi aluehallinnon 2. tason yksikkö Sofalan maakunnassa on ainoastaan maakuntakeskus Beira.
Piirin pinta-ala on 3 975 neliökilometriä (5,8 % maakunnasta). Nhamatandan naapureita ovat etelässä Buzin piiri, lännessä Manacan maakunnan Gondolan piiri, pohjoisessa Gorongosan piiri, koillisessa Muanzan piiri ja idässä Dondon piiri. 
Maaliskuun 14.–15. päivien välisenä yönä 2019 maakuntakeskus Beiran lähellä rantautunut sykloni Idai vaurioitti ukkossateineen ja tulvineen aluetta merkittävästi. Laajoja osia piirin alavista alueista jäi päiväkausiksi veden alle. Beiran ja Nhamatandan välinen tieyhteys vaurioitui tulvien johdosta kulkukelvottomaksi. 
Nhamatandan seudulta raportoitiin tulvien seurauksena suuria uhrimääriä. Esimerkiksi autolla kulkukelvottomalla tulva-alueella maanantaina 19. maaliskuuta 2019 Beiran suunnalta Lamegon kylästä Nhamatandaan kävellyt silminnäkijä arvioi nähneensä 25 kilometrin matkallaan konservatiivisena pitämänsä arvion mukaan 300–400 kuolleen ruumiit. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Nhamatandan piirin väestöstä noin 45 prosenttia ja asutuspaikoista (settlement) noin 67 prosenttia kärsi myrskyn ja siihen liittyvien tulvien seurauksista merkittävästi.
Loviisan kaupungin museo

Loviisan kaupungin museo sijaitsee Loviisan linnoitukseen kuuluneessa kaksikerroksisessa komendantintalossa. Sen suunnitteli Samuel Berker (1755), ja sen rakensivat Uudenmaan rakuunarykmentti ja Upplannin rykmentti (Upplands regimente 1626–1957). Kaupungin museotoiminnan saattoi alulle 1904 Jedvard Iverus. Hän säilytti talossa 1904-1922 kuolemaansa saakka 5000 esinettä.
Peugeot Sport

Peugeot Sport (perustettu nimellä Peugeot Talbot Sport) on Peugeotin osasto, joka toimii moottoriurheilussa. Osaston tehdastalli kilpaili muun muassa Rallin MM-sarjassa kausilla 1984–1986 ja uudestaan kausilla 1999–2005.
Talli saavutti kolmoisvoiton Le Mansin 24 tunnin ajoissa vuonna 1993 Peugeot 905:llä ja autossa käytettyä moottoria toimitettiin myös Formula 1 -talleille seuraavina vuosina (McLaren ja Jordan).
Osasto oli mukana Intercontinental Le Mans Cup -sarjassa vuosina 2010-2011 ja viimeksi FIA World Endurance Championship -sarjassa kaudella 2022.
Sanremon ralli 2003

Sanremon ralli 2003 (virallisesti 45. Rallye Sanremo – Rallye d’Italia 2003) oli Rallin MM-sarjan kauden 2003 11. osakilpailu, joka ajettiin 3–5. lokakuuta.
Onkiniemi (Sysmä)

Onkiniemi on Sysmän kylä. Siellä on mm. matkailunähtävyydeksi muodostunut siirtolohkare "Onkiniemen keinuva kivi". Se on rauhoitettu luonnonmuistomerkiksi 1961. Ensimmäinen maakirjamerkintä Onkiniemen kylästä on vuodelta 1539. Onkiniemi sijaitsee valtatie 4:n kummallakin puolella. Kylätoimintaan Onkiniemellä harjoittaa Onkiniemen Nuorisoseura.
Korsikan ralli 2003

Korsikan ralli 2003 (virallisesti 47. Tour de Corse – Rallye de France 2003) oli Rallin MM-sarjan kauden 2003 12. osakilpailu, joka ajettiin 17–19. lokakuuta.
Filminor

Filminor Oy (aikaisemmalta nimeltään Elokuvaosakeyhtiö Filminor) oli vuonna 1962 perustettu, elokuvaohjelmien levittämistä ja valmistamista toimialanaan harjoittava yritys. Filminorin perustivat Teknillisen korkeakoulun ylioppilaskunta sekä Risto Jarva, Juhani Kolehmainen ja silloinen Ylioppilasteatterin johtaja Jaakko Pakkasvirta.
Katalonian ralli 2003

Katalonian ralli 2003 (virallisesti 39. Rallye Catalunya – Costa Brava – Rallye de España 2003) oli Rallin MM-sarjan kauden 2003 13. osakilpailu, joka ajettiin 24–26. lokakuuta.
Korsikan ralli 2004

Korsikan ralli 2004 (virallisesti 48. Tour de Corse – Rallye de France 2004) oli Rallin MM-sarjan kauden 2004 14. osakilpailu, joka ajettiin 15–17. lokakuuta.
Anne-Laure Folly

Anne-Laure Folly (s. 31. maaliskuuta 1954) on togolainen dokumenttielokuvantekijä. 
Työ.
Vuonna 1994 Anne-Laure Folly palkittiin hopeamitalilla Monte Carlo Television -festivaalilla dokumenttielokuvastaan "Femmes aux yeux ouverts" (Naiset, joilla on silmät auki). Tämä elokuva tallentaa naisia Beninistä, Burkina Fasosta, Malista ja Senegalista pohtien heidän elämäänsä. Tämän elokuvan alussa nuori nainen katsoo kameraan ja lausuu runon: 
Runo on burkinafasolaisen runoilijan Monique Ilboudon, joka on yksi dokumenttielokuvasta kuvatuista naisista. Elokuvassa eri maiden naiset puhuvat siitä, miten he käsittelevät kohtaamiansa asioita. Elokuvan seitsemän osaa kattavat muun muassa aiheita naisten sukupuolielinten silpomista, pakkoavioliittoa, HIV/ aidsia, taistelua, selviytymistä, taloudenhoitoa ja politiikkaa. Elokuva osoittaa paradoksin, jossa naisilla on suuri vastuu perheensä selviytymisestä ja hyvinvoinnista, mutta heillä on vain vähän äänivaltaa suurissa päätöksissä.
Follyn "Les Oubliées" (Unohdetut naiset, 1996) on dokumenttielokuva Angolasta. Kymmenen vuoden itsenäisyyssodan jälkeen Angolan sota jatkui vielä kahdenkymmenen vuoden ajan. Elokuvassa pohditaan taistelijoiden motiiveja, jotka liittyivät kylmään sotaan, Kuuban väliintuloon ja rasistiseen Etelä-Afrikan hallintoon. Tässä elokuvassa Folly sallii jälleen naisten kertovan omia tarinoitaan. Hän näyttää naisia keski- tai lähietäisyydeltä pakottaen katsojan keskittymään heidän kasvoihinsa, eikä kehoonsa tai ympäristöönsä. Hän käyttää aikaa kertoakseen, mitä heillä on sanottavaa ja antaa ainutlaatuisen naisten näkökulman konfliktiin. Folly osallistuu elokuvaan taustakerrontansa kautta tuoden mukaan subjektiivisen elementin. Hän myöntää, että ei tunne Angolaa, eikä ole asiantuntija. 
Hänen elokuvansa "Sarah Maldoror ou la nostalgie de l'utopie" (1998) on kunnianosoitus Sarah Maldororille, joka teki klassisen elokuvan "Sambizanga" (1972).
Katalonian ralli 2004

Katalonian ralli 2004 (virallisesti 40. Rally Catalunya – Costa Brava 2004) oli Rallin MM-sarjan kauden 2004 15. osakilpailu, joka ajettiin 29–31. lokakuuta.
Katalonian ralli 2005

Katalonian ralli 2005 (virallisesti "41. RallyRACC Catalunya – Costa Daurada") oli Rallin MM-sarjan kauden 2005 15. osakilpailu, joka ajettiin 28.–30. lokakuuta 2005. Kilpailussa oli 15 erikoiskoetta.
Anthony Ryan

Anthony Ryan (s. 1970) on skotlantilainen fantasiakirjailija. Ryanilla on ollut pitkä ura brittiläisessä hallinnossa ennen täysipäiväiseksi kirjailijaksi ryhtymistä.
Danielson-Kalmarin huvila

Danielson-Kalmarin huvila on historiallinen rakennus Vääksyssä Vääksyn kanavan lähellä. Sen omistaa nykyisin Asikkalan kunta, ja siellä järjestetään taidetapahtumia. Se on alun perin Johan Richard Danielson-Kalmarin (1853–1933) kesähuvila, jossa hän vietti kesiä vuosikymmenien ajan vuoteen 1932.
Tyyliltään uusrenessanssia edustava huvila on entisöity ympärivuotiseen käyttöön vuonna 1986. Kahdessa huoneessa on museo, ja muut tilat on varattu tapahtumien ja näyttelyjen järjestämiseen. Huvilan puistossa on patsas.
Danielson-Kalmari osti Suviniemi-nimisen kiinteistön vuonna 1892 ja teki siellä paljon kirjallisia töitä. Siellä kävi paljon aikansa vaikuttajia, myös C. G. Mannerheim mennessään Sysmään Rapalan kartanoon Rudolf Waldenin vieraaksi.
Jäykkänata

Jäykkänata ("Festuca brevipila", syn. "Festuca stricta" subsp. "trachyphylla") on heinäkasvien (Poaceae) heimoon, pikkunatojen eli natojen ("Festuca") sukuun kuuluva monivuotinen kasvilaji. Se voidaan luokitella omaksi lajikseen tai sojonadan ("Festuca stricta") alalajiksi. Jäykkänadan tunnusmerkkejä ovat karkeat, sinivihreät lehdet sekä mätästävä kasvutapa. Muista natalajeista jäykkänata muistuttaa eniten lampaannataa ("Festuca ovina"), mutta lajit ovat erotettavissa toisistaan lehtien värin ja leveyden sekä tähkylöiden koon perusteella.
Jäykkänata on tiiviisti mätästävä heinälaji ja voi kasvaa reilut 40 cm korkeaksi. Sen lehdet ovat noin yhden millimetrin levyisiä, karkeita ja sinivihreitä. Lehtitupet ovat kellertäviä tai harmahtavia. Jäykkänadan kukinto on noin 5 cm pitkä röyhy, jonka haarat ovat melko lyhyitä. Röyhyn tähkylät ovat monikukkaisia, reilut 5 mm pitkiä ja harmaanvihreitä tai violettivivahteisia. Kukkien ulkohelpeet ovat hienokarvaisia ja niissä on selvä, noin 2 mm pitkä vihne. Jäykkänata kukkii kesä–heinäkuussa.
Jäykkänata on kotoisin Keski-Euroopasta. Ruotsiin laji on saapunut heinänsiementen tuonnin myötä. Ruotsissa jäykkänata on melko tavallinen eteläisessä Ruotsissa ja se kasvaa tavallisesti laidunmailla, tienpientareilla, ruohikoilla sekä ratavalleilla. Suomessa jäykkänataa kasvaa paikoitellen siellä täällä lähinnä Oulun eteläpuolella, mutta havaintoja on kuitenkin koko maasta Utsjokea ja Enontekiötä myöten.
Jäykkänadan tieteellisen nimen lajinimi ("brevipila") tulee latinan kielen sanoista "brevis" (suom. lyhyt) ja "pilus" (suom. karva).
Johan Kahl

Johan Kahl (25. kesäkuuta 1721 Visby – 6. syyskuuta 1746 Sandhamn) oli ruotsalainen kirjuri ja virsirunoilija.
Johan Kahl oli visbyläisen kauppiaan poika. Hän toimi kirjurina kuninkaan revisiovirastossa Tukholmassa. Hän hukkui 25-vuotiaana myrskyssä Sandhamnin edustalla. Hän ehti kuitenkin kirjoittaa noin 50 virttä, jotka julkaistiin herrnhutilaisten laulukirjassa "Zions Sånger". Kahl oli Anders Odheliuksen ja Lars T. Nybergin ohella merkittävin kokoelman virsirunoilijoista. Kokoelma ilmestyi Johan Ch. Holmbergin julkaisemana 1743, ja suomeksi sen toimitti 1790 Jalasjärven kappalainen, myöhempi Taivassalon kirkkoherra Elias Lagus. Kokoelma on pohjana nykyiselle Siionin virret -kirjalle.
Ruotsin kirkon virsikirjoissa vuosilta 1819 ja 1937 on ollut vain yksi Kahlin virsi: ”Älskar barnet modersfamnen”. Se oli suomeksi ns. Luulajan virsikirjassa numero 558, '"Työmies kaipaa kotihinsa, Lapsi äidin helmahan”, William Snellin 1967 tekemänä suomennoksena. Virsi ei ole nykyisessä Ruotsin kirkon ruotsinkielisessä virsikirjassa (Den svenska psalmboken 1986), eikä sitä tunneta suomalaisessa virsiperinteessä.
Suomen evankelis-luterilaisen kirkon virsikirjassa on kuusi Kahlin virttä. Suomenkielisessä Ruotsin kirkon virsikirjan lisäosassa, jossa on virsiä Suomen ev. lut. kirkon virsikirjasta, on yksi Kahlin virsi, ”Nyt ylös sieluni”, virsi 749. Suomen kirkon ruotsinkielisessä virsikirjassa virsi on numerolla 585 ”Upp, du min själ och sjung!”. Sen tekstin on kääntänyt ruotsiksi Mikael Nyberg 1903 ja 1908 suomenkielisen virren mukaan. Virsi on käännetty myös englanniksi suomenkielisestä tekstistä (”Arise, my soul, stretch forth to things eternal”)
Peter V. Brett

Peter V. Brett (s. 1973) on yhdysvaltalainen fantasiakirjailija. Brettillä on Bachelor of Arts -tutkinto englanninkielisestä kirjallisuudesta.
Norra tornen

Norra tornen on kahden tornitalon kokonaisuus Tukholman Vasastanissa sijaitsevalla Torsplanilla. "Innovationenin" korkeus on 125 metriä. Niiden rakennuttaja on Oscar Properties. Talot on suunnitellut alankomaalaisen OMA-arkkitehtitoimiston Reiner de Graaf. Tornien ympärillä on käyty keskustelua, mutta ne ovat saaneet huomion lisäksi palkintojakin.
Ruotsissa asuntojen kauppa on hidastunut ja hinnat ovat laskeneet syksyä 2018 edeltäneen hinnannousun jälkeen, ja kalliiden torniasuntojen myynti käy huonosti: kolmannes Norra tornen -tornien asunnoista oli tuolloin myymättä. Ylimpien kerrosten neliöhinta on noin 12 000 euroa. Rakennuttaja Oscar Properties oli vaikeuksissa. Tilanteeseen johti se, että uudet säännöt pakottavat lyhentämään lainaa, kun aiemmin oli tarpeen vain korkojen maksu.
Georg Weissel

Georg Weissel (1590 Domnau, Itä-Preussi – 1. elokuuta 1635 Königsberg) oli saksalainen pappi ja virsirunoilija.
Weissel opiskeli teologiaa ja musiikkia Albertus-yliopistossa. Hän työskenteli rehtorina Friedlandissa, Itä-Preussissa, kunnes hänestä tuli joulukuussa 1623 Köningsberglin luterilaisen Altroßgärter-kirkon pappi.
Weisselin kirjoittamia virsiä on säilynyt 23. Tunnetuin niistä on adventtivirsi "Avaja porttis, ovesi " (Macht hoh die Tür) jonka hän kirjoitti vastavalmistuneen Altroßgärter-kirkon vihkimiseen. Virsi julkaistiin painettuna Preussische Fest-Lieder kokoelmassa 1642. Virsi on käännetty useille eri kielille. Johann Sebastian Bach käytti Weisselin virttä ”Nun liebe Seel, nun ist es Zeit” Jouluoratorion viidennessä kantaatissa.
Saksan ”Evangeliches Gesangbuchissa” on Weisselin adventtivirren lisäksi vain kaksi hänen kirjoittamaansa virttä. Suomessa ja Ruotsissa tunnetaan hänen virsistään ainoastaan adventtivirsi "Avaja porttis, ovesi". (Suomen ev. lut. kirkon virsikirja virsi 2, Ruotsin kirkon virsikirja virsi 107, Hengellisen laulukirja laulu 609 ja Cantemus -laulukirja, laulu 34.)
Triklabendatsoli

Triklabendatsoli (C14H9SN2Cl3O) on bentsimidatsolijohdannaisiin kuuluva heterosyklinen orgaaninen yhdiste. Yhdistettä käytetään lääketieteessä ja eläinlääketieteessä eräiden loismatoinfektioiden, erityisesti maksamatoinfektioiden, hoitamiseen. Triklabendatsoli kuuluu WHO:n julkaisemaan keskeisimpien lääkeaineiden luetteloon.
Ominaisuudet ja käyttö.
Huoneenlämpötilassa triklabendatsoli on kiteistä ainetta. Yhdiste liukenee etanoliin, heksaaniin ja tetrahydrofuraaniin. Triklabendatsoli on aktiivinen erityisesti tiehytmatoihin kuuluvaa lampaan maksamatoa ("Fasciola hepatica") ja samaan sukuun kuuluvaa lajia "Fasciola gigantica" vastaan. Sen sijaan muihin matoihin sen teho on suhteellisen heikko. Sen on raportoitu tehoavan myös paragonimiaasia aiheuttavaan "Paragonimus westermani" -matoon. Triklabendatsoli sitoutuu loismatojen tubuliiniproteiiniin ja estää mikrotubuluksien muodostumisen. Tällöin matojen solunjakautuminen estyy ja madot kuolevat.
Triklabendatsoli voi haittavaikutuksinaan aiheuttaa kuumetta, vilunväristyksiä, ylävatsakipuja ja leukopeniaa.
Valmistus.
Triklabendatsolin synteesin ensimmäisessä vaiheessa 1,2,4-triklooribentseeni nitrataan, ja tämän jälkeen se reagoi ammoniakin kanssa, jolloin 4-asemassa oleva klooriatomi korvautuu aminoryhmällä. Seuraava vaihe on reaktio 2,3-dikloorifenolin kanssa. Tämän jälkeen nitroryhmä pelkistetään, ja viimeiset vaiheet ovat reaktio hiilidisulfidin ja metyylijodidin kanssa.
Sähkölentokone

Sähkölentokone on sähköenergialla liikkuva lentokone. Niitä kehitetään, koska polttomoottoreilla toimivat lentokoneet aiheuttavat huomattavia päästöjä.
Kansainvälisessä lentoliikenteessä tavoite on vähentää hiilidioksidipäästöt nettonollaan vuoteen 2050 mennessä.
Vuoden syksyllä arveltiin, että sähköhybridikoneella voitaisiin lentää suurelle osalle Suomen lentokentistä, mutta todennäköisimmin lennot alkavat Maarianhaminan ja Helsinki-Vantaan välillä.
Lahtelaisen Kempowerin patentoimasta akkujen MCS-latausjärjestelmästä on todennäköisesti tulossa standardi koko ilmailualalle, kun isoja sähkölentokoneita alkaa tulla markkinoille.
Suomalaisia sähkökäyttöisiä pienkoneita.
Tähän on listattu suomalaiset miehitetyt sähkökäyttöiset lentokoneet. Kun lentokoneille on lukemattomia luokkia, tässä käytetään vain perusmääritelmän "lentokone" mukaista määritelmää.
Lentokoneet ovat tässä aikajärjestyksessä, ensilennon tai rekisteriin merkinnän mukaisesti.
Schempp-Hirth Arcus E.
Merkitty rekisteriin 2012 tunnuksella OH-998. "Tekniikan Maailma" kirjoitti artikkeli koneesta numerossaan 13/2013.
Ensilento Suomessa Räyskälän lentokentältä 28. huhtikuuta 2012
Flynano, proto I, "musta".
Suomalaisen Fly Nano Oy.n suunnittelema ja valmistama yksipaikkainen lentovene
Ensilento 11. kesäkuuta 2012
Flynano, Proto II, "hopea".
Suomalaisen Fly Nano Oy:n suunnittelema ja valmistaman yksipaikkaisen vesilentokoneen toinen prototyyppi. Rekisteröity tunnuksella OH-XAD
Ensilento vuonna 2014
Flynano, Esisarjaproto, "punainen".
Sarjatuotantotyökaluilla valmistettu esisarja kone, ensilento vuonna 2017
Pipistrel Alpha Electro.
Sähkölentokoneyhdistys ry ostama Slovakiassa valmistettu, ultrakevyt ja LSA-luokkaan tarkoitettu kaksipaikkainen lentokone. Merkitty rekisteriin tunnuksella OH-U682 vuonna 2018
miniLAK.
Liettualaisen LAK-tehtaan valmistama sähkömoottorilla varustettu itsestarttaava purjelentokone. Merkitty rekisteriin tunnuksella OH-1032 vuonna 2019
Suomen ja Tanskan suhteet

Suomen ja Tanskan suhteet alkoivat Tanskan tunnustettua Suomen valtion 18. helmikuuta 1918. Suomen suurlähetystö sijaitsee Kööpenhaminassa ja Tanskan suurlähetystö Helsingissä. Suomen Kööpenhaminan-suurlähettiläänä toimii Vesa Vasara.
Molemmat maat ovat Euroopan unionin ja Naton jäseniä.
Puolan ja Suomen väliset suhteet

Puolan ja Suomen suhteet alkoivat maiden solmittua diplomaattisuhteet 8. maaliskuuta 1919. Suomen suurlähetystö sijaitsee Varsovassa ja Puolan suurlähetystö Helsingissä. Suomen Varsovan-suurlähettiläänä toimii Juha Ottman. Molemmat maat ovat Euroopan unionin ja Naton jäseniä.
Euroopan unioni.
Suomi liittyi Euroopan unioniin 1. tammikuuta 1995 ja Puola 1. toukokuuta 2004. 
Nato.
Puola liittyi Naton 12. maaliskuuta 1999, Suomi liittyi Naton 4. huhtikuuta 2023.
Asta Leppä

Asta Leppä (s. 10. syyskuuta 1965 Turku) on suomalainen toimittaja, kolumnisti ja tietokirjailija.
Elämä ja ura.
Leppä on koulutukseltaan yhteiskuntatieteiden maisteri Tampereen yliopistosta. Vuosina 1989–2006 hän työskenteli Anna-lehdessä. Keväällä 1992 Leppä toimi tv-ohjelman Hyvät, pahat ja rumat yhtenä ensimmäisen kauden juontajista. Hän on kirjoittanut vapaana toimittajana suomalaisiin tiedotusvälineisiin yhteiskunnallisista aiheista, erityisesti eriarvoistumisesta, huono-osaisuudesta ja muuttuvasta työelämästä. Hän on myös toiminut kolumnistina sekä Yleisradiossa että useissa aikakausi- ja sanomalehdissä. Leppä on pitänyt kolme valokuvanäyttelyä.
Lepän ensimmäinen teos "Sinä et hävinnyt" ilmestyi vuonna 2008. Kirja käsittelee ero- ja surutyötä puolison kuoleman jälkeen. Kriitikko Suvi Aholan mukaan ”tätä lähemmäs Augustinuksen "Tunnustuksia" nykypäivänä tuskin pääsee”. Esseitä sisältävä "Voittajien varjot – elämää eriarvoisten tasavallassa" ilmestyi 2017. Kirjaa siivitti Lepän jäsenyys Tampereen yliopiston professori Juho Saaren vetämässä tutkimusprojektissa Kaksi Suomea – kasvaako eriarvoisuus (KASU) -ryhmässä 2015–2017. Kriitikko Ville Hämäläisen mukaan teos ”edustaa samansuuntaista traditiota esimerkiksi bell hooksin ja Martha Nussbaumin kanssa” ja ”tuo suomalaiseen asiaproosan piiriin tärkeän yhteiskunnallisen kysymyksen, joka ansaitsee saada muidenkin kuin sosiologien huomion osakseen.” Lepän tieteisnovelli "Avain" sijoittui vuoden 2017 Atorox-kisassa kymmenen parhaan joukkoon. Lepän esseistinen "Sävyttömät sanat – kun vastakkainasettelut saivat vallan" ilmestyi vuonna 2019 ja oli Kanava-palkintoehdokas.
Vuonna 2021 Ylellä julkaistiin Lepän podcast-sarja "Asta Leppä ja köyhä Suomi".
Katalonian ralli 1999

Katalonian ralli 1999 (virallisesti "35. Rallye Catalunya – Costa Brava – Rallye de España") oli Rallin MM-sarjan kauden 1999 viides osakilpailu, joka ajettiin 19.–21. huhtikuuta. Kilpailussa oli 19 erikoiskoetta.
Jesús Puras oli kilpailun johdossa ensimmäisenä päivänä, mutta hänen autonsa ei käynnistynyt parc ferméstä toisen osion alussa. Hänen tallitoverinsa Bugalski siirtyi tällöin johtoon. Sainz kärsi sekä rengasrikoista että rikkoutuneesta laturin hihnasta ja joutui keskeyttämään siirtymätaipaleella.
Hyvinkään Konepajan TPK

Hyvinkään konepajan TPK on vuonna 1948 perustettu vapaaehtoinen palokunta, nykyään sopimuspalokunta. Hyvinkään konepajan TPK toimii Keski-Uudenmaan alueella. Hyvinkään konepajan TPK:n asema sijaitsee Pajatiellä. Se on toiminut tammikuusta 2019 lähtien vapaapalokuntana, oltuaan 70 vuotta tehdaspalokuntana VR:n alaisuudessa.
Korsikan ralli 1999

Korsikan ralli 1999 (virallisesti "43. Tour de Corse – Rallye de France") oli Rallin MM-sarjan kauden 1999 kuudes osakilpailu, joka ajettiin 7.–9. toukokuuta. Kilpailussa oli 17 erikoiskoetta.
Kilpailun voitti Bugalski, jolle voitto oli kaudella toinen peräkkäinen. Viimeisellä televisioidulla erikoiskokeella nopein oli Auriol, jonka myötä hän keräsi kolme lisäpistettä. Toiseksi nopein viimeisellä erikoiskokeella oli Mäkinen. Kilpailun alussa johdossa ollut François Delecour joutui keskeyttämään tasauspyörästön, vaihteiden valinnan ja ohjaustehostimen ongelmien vuoksi.
Korsikan ralli 2001

Korsikan ralli 2001 (virallisesti "45. Tour de Corse – Rallye de France") oli Rallin MM-sarjan kauden 2001 12. osakilpailu, joka ajettiin 19.–21. lokakuuta 2001. Kilpailussa oli 16 erikoiskoetta.
Kilpailun voitti Jesús Puras, jolle voitto oli ensimmäinen rallin MM-sarjassa. Gilles Panizzi menetti 15 sekuntia jarruongelmien vuoksi. Didier Auriol menetti 25 sekuntia rengasrikon vuoksi. Petter Solberg ajoi neljänneksi, mutta otti tarkoituksella aikasakon, jotta tallikaveri Richard Burns nousi hänen edelleen ja sai yhden lisäpisteen MM-kilpailua varten. Puras ei ollut nimetty valmistajien pisteille ja Citroën ei siten saanut valmistajien pisteitä kilpailusta. Sébastien Loeb varmisti FIA Super 1600 Cupin mestaruuden.
Ulosajon johdosta Tommi Mäkisen kartanlukija Risto Mannisenmäki loukkasi selkänsä ja päätyi myöhemmin selkäleikkaukseen. Ulosajossa auto päätyi katolleen rotkon reunalle ja Mannisenmäki joutui odottamaan autossa.
Länsi-Uudenmaan pelastuslaitos

Länsi-Uudenmaan pelastuslaitos on yksi Suomen 22:sta pelastuslaitoksesta. Hallinnollisesti Länsi-Uudenmaan pelastuslaitos kuuluu Länsi-Uudenmaan hyvinvointialueen organisaatioon. Osaksi hyvinvointialuetta pelastuslaitos siirtyi 1.1.2023 johtuen valtakunnallisesta sosiaali- ja terveydenhuollon muutoksesta. Ennen tätä muutosta Länsi-Uudenmaan pelastuslaitos oli Espoon kaupungin alainen kunnallinen liikelaitos.
Pelastuslaitoksen toimialue koostuu seuraavista läntisen Uudenmaan kunnista:
007 No Time to Die

007 No Time to Die () on vuonna 2021 ensi-iltansa saanut vakoiluelokuva, jonka on ohjannut Cary Joji Fukunaga. Se on EON Productions tuottaman "James Bond" -elokuvasarjan 25. osa. Kuvitteellisen agentin James Bondin roolissa esiintyy viidettä ja viimeistä kertaa Daniel Craig. Elokuvan antagonistia eli pääroistoa näyttelee Rami Malek. Edellisissä "Bond"-elokuvissa näytelleet Ralph Fiennes, Ben Whishaw, Naomie Harris, Christoph Waltz, Rory Kinnear, Jeffrey Wright ja Léa Seydoux palaavat rooleihinsa.
Elokuvan tunnuskappaleen ”No Time to Die” esittää yhdysvaltalainen artisti Billie Eilish. Eilish on tehnyt kappaleen yhdessä veljensä Finneas O’Connellin kanssa. Eilish ja O’Connell palkittiin Grammy-palkinnolla kappaleesta.
Julkaisu.
Markkinointi.
Elokuvan ensimmäinen virallinen esittelyvideo julkaistiin 4. joulukuuta 2019. Toinen 30 sekunnin pituinen traileri julkaistiin 2. helmikuuta Super Bowl -ottelun yhteydessä.
Teatterilevitys.
"007 No Time to Dien" alkuperäisen ensi-illan oli suunniteltu olevan huhtikuussa 2020, mutta ensi-iltaa siirrettiin kolmesti koronaviruspandemian vuoksi. Elokuva sai lopulta maailmanensi-iltansa Royal Albert Hallissa 28. syyskuuta 2021. Teatteriensi-ilta oli Suomessa 30. syyskuuta 2021 ja Yhdysvalloissa 8. lokakuuta 2021.
"007 No Time to Die" on ensimmäinen Bond-elokuva, joka julkaistiin myös 3D-versiona.
Basilius Förtsch

Basilius Förtsch (s. Rosla, Thüringen, k. 1616 Orlamünde) oli saksalainen kirjailija, luterilainen pappi ja virsirunoilija.
Opintojensa jälkeen Förtsch toimi kotiopettajana kamarineuvos v. Kromsdorfin luona Anlenburgissa, sekä pappina mm. Gumperdassa, Thüringenissä. Förtsch on julkaissut kirjan ""Geistliche Wasserquelle"” 1609. Kirjansa hän omisti kamarineuvokselle ja tämän neljälle lapselle.Kirjasta on lukuisia painoksia, joihin vuosisatojen aikana on lisätty uusia virsiä. Niistä yksi oli "Herr Jesu Christ, in deine Hand", joka ruotsinkielisen tekstin kautta käännettiin suomeksi vuoden 1701 virsikrijaan, "”"Haltuusi, ra­kas Isäni"”." Vaikka runo on riimitetty, ei sitä ole jaettu säkeistöihin, eikä sitä tarkoitettu laulettavaksi. Ei kuitenkaan olla varmoja siitä, onko Förtsch kirjoittanut itse virren.
Förtschin virsiä ei tunneta muualla kuin Suomessa ja Ruotsissa ja Norjassa. Suomen kirkon virsikirjassa on hänen virsistään vain ”Sun haltuus rakas, Isäni”, virsi 337"." Ruotsin kirkon virsikirjassa virren numero on 240 ja 644, ”Haltuusi, rakas Isäni”. Sen ohella Ruotsin kirkon virsikiirjassa on toinenkin Förtschin kirjassa julkaistu virsi ”Jesus ist gar ein süßer Nam”, "Jeesuksen nimi lohduttaa”, virsi 42 (Suomennos Niilo Rauhala 1998). Myös Norjan kirkon virsikirjassa on samat virret.
FJ-Filmi

FJ-Filmi Oy oli vuonna 1966 perustettu, elokuvaohjelmien valmistamista toimialanaan harjoittanut yritys. FJ-Filmin perustivat Eini Carlstedt, Hans Haataja, Pentti Helanne sekä Kyösti Varesvuo. Yhtiön toiminta liitettiin 1970-luvun aikana osaksi Jörn Donner Productions Oy:n toimintaa. Lopullisesti yhtiö lakkasi vuonna 1977.
Luettelo 1900- ja 1910-luvun suomalaisista elokuvista

Tämä on luettelo 1900- ja 1910-luvun suomalaisista elokuvista.
Ansalonga

Ansalonga on kylä Andorrassa Ordinon kunnassa. Vuoden 2018 arvioissa kylässä oli 56 asukasta.
Auvinyà

Auvinyà on kylä Andorrassa Andorra la Vellan kunnassa. Vuoden 2018 arvioissa kylässä oli 213 asukasta.
Dondon piiri

 
Dondon piiri on Mosambikin Sofalan maakuntaan kuuluva piiri (). Sen pinta-ala on 2 443 neliökilometriä (3,6 % maakunnasta) ja asukasluku oli 184 458 (VL 2017). Vuosikymmen aiemmin väkiluku oli 142 387 (VL 2007). Piirin hallintokeskus on Dondon kaupunki.
Piirin naapureita ovat etelässä Beiran kaupunki, lounaassa Buzin piiri, lännessä Nhamatandan piiri, pohjoisessa Muanzan piiri ja idässä Intian valtameren lounaisosaan kuuluva Mosambikin kanaali. 
Piirin länsirajan muodostaa Púnguèjoki. Beiran lähellä maaliskuun 14.–15. päivien välisenä yönä 2019 rantautunut sykloni Idai synnytti voimakkaiden tuulien, tulvavuoksen ja useiden päivien rankkasateiden seurauksena laajoja tuhoja. Myös tieyhteydet vaurioituivat monin paikoin. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta otettujen satelliittikuvien perusteella alustavasti, että Dondon piirin ja Beiran asututuksista (settlement) noin 55 prosenttia ja väestöstä yhdeksän prosenttia kärsi hirmumyrskyn ja siihen liittyvien tulvien seurauksista merkittävästi.
Kuusiluoto (Vanhankaupunginselkä)

Kuusiluoto () on noin hehtaarin kokoinen saari Helsingissä keskellä Vanhankaupunginselkää, Lammassaaren eteläpuolella Viikinrannassa. Saareen johtaa vähän yli kilometrin pituinen pitkospuupolku Lammassaaresta Vanhankaupunginlahden suojelualueen ruovikon halki. Kuusiluoto on pääosin kallioinen ja karu, mutta sen rannoilla on tiheää lehtimetsää. Saaressa on vanha puuhuvila, jonka Vanhankaupungin kulttuuri-ekologinen klubi ry on vuokrannut käyttöönsä. Kuusiluoto on yleistä virkistysaluetta, suosittu lintujen tarkkailualue ja retkikohde. Kesäisin saaressa pidetään lampaita hoitamassa maisemaa.
Historiaa.
Helsingin kaupungin omistama Kuusiluoto oli vuodesta 1908 osittain ja vuodesta 1957 kokonaan vuokrattuna Suomen Luterilaiselle Evankeliumiyhdistykselle aina vuoteen 1973 saakka. Saaressa olleen vanhan puuhuvilan viereen yhdistys rakensi saareen pienen kirkon ja muita rakennuksia. Kirkkorakennusta ei koskaan vihitty kirkoksi, vaan sitä käytettiin myös ruokalana. Vielä 1970-luvun keskivaiheilla Kuusiluotoon kuljettiin veneellä Vantaanjoen suulta tai Lammassaaresta, mutta nykyisin lahti on niin ruovikoitunut, että saareen kuljetaan helpoimmin jalan pitkospuita pitkin. 1970-luvulla saaren ränsistyneissä ja sähköttömissä rakennuksissa majaili asunnottomia, joita Helsingissä oli tuolloin yli 5 500.
Marromeun piiri

Marromeun piiri on Mosambikin Sofalan maakuntaan kuuluva piiri (). Sen pinta-ala on 5 810 neliökilometriä (8,5 % maakunnasta) ja asukasluku oli 156 720 (VL 2017). Vuosikymmen aiemmin väkiluku oli 119 718 (VL 2007). Piirin hallintokeskus on Marromeun kaupunki.
Piiri rajoittuu koillisessa Sambesijokeen ja piirin maa-ala koostuu paljolti alavasta Sambesin aiemman deltan eteläosista. Kaakossa on vastassa Intian valtameren lounaisosaan kuuluva Mosambikin kanaali. Rannikon läheinen osa piiristä on rauhoitusaluetta (Reserva de Marromeu). Marromeun piirin naapureja ovat lounaassa Cheringoman piiri, luoteessa Caian piiri, koillisessa ja lännessä Zambezian maakunnan piirit Chinde, Luabo ja Mopeia. 
Beiran lähellä maaliskuun 14.–15. päivien välisenä yönä 2019 rantautunut sykloni Idai ja sen esivaihe, 4. maaliskuuta rantautunut trooppinen matalapaine 11, synnytti useiden päivien rankkasateiden ja voimakkaiden tuulien seurauksena laajoja tuhoja. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Marromeun piirin asutuinalueista (settlement) noin 13 prosenttia ja väestöstä 34 prosenttia kärsi myrskyn ja siihen liittyvien tulvien seurauksista merkittävästi.
Bore IX

Bore IX voi tarkoittaa seuraavia turkulaisen Bore-varustamon omistuksessa olleita laivoja:
M/S Bore IX (1967)

M/S Bore IX oli suomalainen Bore-varustamon lastimoottorialus joka upposi 19. tammikuuta 1969 kello 21 jälkeen lähellä Almagrundetin majakkaa Ruotsin rannikolla. Onnettomuudessa kuoli kuusi miehistön jäsentä, heidän joukossaan laivan kapteeni Birger Åkerfelt. Laivalla oli kaikkiaan 13 hengen miehistö. 
Bore IX oli matkalla selluloosalastissa Kemistä Purfleetin satamaan Englantiin. Välikannen lastauksen aikana laivan oli havaittu kallistelleen kun laivan kaksi nosturia oli samaan aikaan nostamassa lastia samalta puolelta alusta, lisäksi havaittiin että laivan keulan syväys oli suurempi kuin perän syväys ja tämä aiheutti laivalle keulaviippausta. 19. tammikuuta vastaisena yönä laivan kansirakenteisiin ja kannelle alkoi muodostua jäätä joka aiheutti noin 10-13 asteen kallistuman vasemmalle. Jää saatiin poistettua ja laiva oikeni mutta illalla kello 18 jälkeen laiva alkoi kallistua tällä kertaa oikealle. Kello 20 jälkeen laiva kallistui nopeasti noin 35 astetta oikealle ja jäi siihen tilaan. Laivalta lähetettiin hätäsanoma ja pelastuslautta irotettiin. Osa miehistöä pääsi lauttaan joka erkani laivasta ja lähti ajelehtimaan. Helikopteri pelasti myöhemmin lautalla olleet. Alukseen jääneet sen sijaan katosivat laivan opotessa. 
Bore IX oli touko-kesäkuussa 1968 kymmenen päivän ajan tie- ja vesirakennushallituksen käytössä uuden Saimaan kanavan testauksen aikana. 
M/S Bore IX oli valmistunut heinäkuussa 1967 Laivateollisuus Oy:n telakalta Turussa. Laivan kantavuus oli 950 kuollutpainotonnia, pituus 71,64 metriä, leveys 11,02 metriä ja syväys 5,45 metriä. Koneen teho oli 1 400 hevosvoimaa.
Sisko Savonlahti

Sisko Savonlahti (s. 29. lokakuuta 1982 Espoo) on suomalainen kirjailija. Hänen esikoisteoksensa on autofiktiivinen "Ehkä tänä kesänä kaikki muuttuu", jonka Gummerus julkaisi 2018. Teos oli ehdolla Helsingin Sanomien kirjallisuuspalkinnon saajaksi vuonna 2018. Sa­von­lah­ti sai vuon­na 2019 Gum­me­ruk­sen myön­tä­män Kal­le Pää­ta­lo -kir­jal­li­suus­pal­kin­non. Vuonna 2021 Gummerus julkaisi hänen toisen autofiktiivisen romaaninsa "Kai minä halusin tätä".
Vuodesta 2011 vapaana toimittajana työskennellyt Savonlahti valmistui medianomiksi 2017 Haaga-Helia ammattikorkeakoulusta.
Savonlahti on tehnyt "Minä &amp; minä" -podcastia yhdessä Anni Gullichsenin kanssa Jaksomedialle vuodesta 2016. Savonlahti on kirjoittanut kolumneja Ylelle ja Helsingin Sanomiin. Hän on työskennellyt myös Amnestyn televarainhankkijana.
On laiva valmiina lähtöön

On laiva valmiina lähtöön (Till Österland vill jag fara) on ruotsalainen kansansävelmä 1700-luvulta. Se on mahdollisesti hollantilaista alkuperää. Ruotsinkielisen alkuperäissanoituksen sanotaan olevan merimies Anders Flöjan käsialaa. 
Suomessa laulu tunnetaan myös nimellä Kaipaus ("Pois kauas rientää mä tahdon"). Lisäksi laulu tunnetaan jäähyväislauluna ja suomenkielisen sanoituksen on tehnyt Kari Tuomisaari.
Laulu esiintyi Peppi Pitkätossu -sarjassa jäähyväislauluna Pepin isän lähtiessä merille. 
Sanat.
Till Österland
Till Österland vill jag fara,
Där bor allrakärasten min.
Bortom berg och djupa dalar
Allt under så grönan lind.
Jag där vill bygga en hydda
Där marken står ständigt så grön,
Och där träden äro prydda
Med blommor, som dofta så skönt.
De grönskas båd' vinter och sommar
i lunden, där de stå,
Det ena bär muskotteblommor,
Det andra nejlikor små.
Där är ock en hage planterad
Efter ett högt förstånd,
Med trän och örter fomerad,
Som jag ej beskriva kan.
Jag måste ock icke förglömma
Den sköna kristalleflod.
De levande vattuströmmar,
Som fukta de trädens rot.
Och mitt uti en hage
där ståndar ett livsens blom
med tolv slags frukter å rade
och löven är helgedom.
Där står ock hälsobrunnen
en levande källa klar
vars like ej är funnen
som Salomo skrivit har.
Min själ, du göre dig redo
den gena vägen att gå
Över berg och torra hedar,
Förr'n natten faller oss på!
Jag sökte av allt mitt sinne
Och fann honom icke där.
Var skall jag honom finna,
Som själen haver så kär?
Bahamas

Afie Jurvanen (s. 28. huhtikuuta 1981 Toronto), paremmin tunnettu taiteilijanimellään Bahamas, on kanadalainen laulaja-lauluntekijä. Toimittuaan alkuun kitaristina erinäisissä kokoonpanoissa hän aloitti soolouransa vuonna 2009 julkaistun esikoisalbuminsa myötä. Hänen musiikkinsa on indie folkia, johon hän on lisännyt myös soul-, jazz- ja country-vaikutteita. Äitinsä puolelta Jurvanen on suomalaista sukua, ja hän kasvoi osittain Suomessa.
Eotriceratops

Eotriceratops (nimen merkitys: ”sarastuksen "Triceratops"”) on sukupuuttoon kuollut sarvinaamoihin kuuluva kasvinsyöjädinosaurusten suku, joka eli myöhäisliitukaudella noin 68 miljoonaa vuotta sitten.
Ulkonäkö ja koko.
"Eotriceratops" oli arviolta yhdeksän metriä pitkä dinosaurus ja sen arvioitu paino on noin 10 tonnia. Kallon pituus on noin kolme metriä. Lajilla oli myös epätavallisen oudon muotoinen sarvi.
Löytöhistoria.
Ensimmäiset "Eotriceratopsin" jäänteet löysi Barnum Brown elokuun alussa vuonna 1910, mutta hän ei ottanut sitä talteen, koska oli kiinnostunut enemmän "Albertosauruksesta". Tämän takia "Eotriceratops" ”virallisesti” löydettiin vasta tutkimusretkellä vuonna 2001 Dry Island Buffalo Jump Provincial Parkista, Albertan provinssista, Kanadasta. Lajin löytäjä oli Glen Guthrie. Laji nimettiin vuonna 2007 ja sai nimekseen "Eotriceratopsin". Lajin nimesivät Xiao-Chun Wu, Donald B. Brinkman, David A. Eberth ja Dennis R. Braman. Ainoa nimetty laji on "Eotriceratops xerinsularis".
Sanremon ralli 2001

Sanremon ralli 2001 (virallisesti "43. Rallye Sanremo – Rallye d’Italia") oli Rallin MM-sarjan kauden 2001 11. osakilpailu, joka ajettiin 4.–7. lokakuuta 2001. Kilpailussa oli 20 erikoiskoetta.
Muanzan piiri

Muanzan piiri on Mosambikin Sofalan maakuntaan kuuluva piiri (). Hallintokeskus on Muanzan kaupunki.
Muanza on maakunnan vähäväkisin piiri, jonka väkiluku oli 42 289 (VL 2017). Väestö oli voimakkaassa kasvussa, sillä vuosikymmen aiemmin väkiluku oli 25 229 asukasta, VL 2007).
Piirin pinta-ala on 5 731 neliökilometriä (8,4 % maakunnasta). Muanzan piirin naapurina on etelässä Dondon piiri, lännessä Nhamatandan ja Gorongosan piirit sekä pohjoisessa Cheringoman piiri. Muanzan piiri rajoittuu idässä Intian valtameren lounaisosaan kuuluvaan Mosambikin kanaaliin. Muanzan piirin luoteisosa kuuluu useaan piiriin ulottuvaan Gorongosan kansallispuistoon. 
Maaliskuun 14.–15. päivien välisenä yönä 2019 maakuntakeskus Beiran lähellä rantautunut sykloni Idai ja sen varhaisempi esiaste (TD 11) vaurioitti myrskytuulineen ja -vuoksineen, ukkossateineen ja niistä seuranneine tulvineen aluetta merkittävästi. Myös useat tieyhteydet vaurioituivat tulvien johdosta.
Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Muanzan piirin asuinpaikoista (settlement) noin 37 prosenttia ja väestöstä noin 29 prosenttia kärsi myrskyn ja siihen liittyvien tulvien seurauksista merkittävästi.
Katalonian ralli 2002

Katalonian ralli 2002 (virallisesti "38. Rallye Catalunya – Costa Brava – Rallye de España") oli Rallin MM-sarjan kauden 2002 neljäs osakilpailu, joka ajettiin 22.–24. maaliskuuta 2002. Kilpailussa oli 18 erikoiskoetta ja keskuspaikka oli Lloret de Marissa.
Gilles Panizzi oli kilpailussa vahvassa johdossa ja teki yleisön viihdyttämiseksi autoa pyörittämällä "donitsin" erikoiskokeen aikana. Temppu vei kymmenen sekuntia hänen 42 sekunnin johdostaan, mutta hän ajoi kilpailun voittoon. Panizzin tallikaveri Richard Burns ajoi toiseksi ja Philippe Bugalski kolmanneksi. Sébastien Loeb ajoi kilpailussa ulos jolloin Marcus Grönholm nousi neljännelle sijalle.
Sardinian ralli 2004

Sardinian ralli 2004 (virallisesti "1. Supermag Rally Italia Sardinia") oli Rallin MM-sarjan kauden 2004 13. osakilpailu, joka ajettiin 1.−3. lokakuuta. Kilpailussa oli 19 erikoiskoetta.
Kilpailun voitti Petter Solberg, joka oli kilpailun jälkeen 24 pistettä kuljettajien mestaruussarjaa johtavaa Sébastien Loebia perässä. Kaudesta oli jäljellä kolme kilpailua.
Cheringoman piiri

Cheringoman piiri on Mosambikin Sofalan maakuntaan kuuluva piiri (). Hallintokeskus on Inhamingan kaupunki, joka sijaitsee maakuntakeskus Beirasta pohjoiseen, Sambesijoen lähellä sijaitsevaan Caiaan johtavien rauta- ja maanteiden varrella.
Cheringoma on maakunnan harvimmin asuttuja piirejä, jonka väkiluku oli 58 542 (VL 2017), ja asukastiheys seitsemän asukasta neliökilometrillä. Väestö oli kuitenkin vahvassa kasvussa, sillä vuosikymmen aiemmin väkiluku oli 34 133 asukasta, VL 2007).
Piirin pinta-ala on 8 739 neliökilometriä (12,8 % maakunnasta). Cheringoman piirin naapurina on etelässä Muanzan piiri, lännessä Gorongosan piiri, luoteessa Maringuen piiri, pohjoisessa Caian piiri ja koillisessa Marromeun piiri. Cheringoman piiri rajoittuu kaakossa Intian valtameren lounaisosaan kuuluvaan Mosambikin kanaaliin. Cheringoman piirin läntisin nurkkaus kuuluu useaan piiriin ulottuvaan Gorongosan kansallispuistoon. 
Maaliskuun 14.–15. päivien välisenä yönä 2019 maakuntakeskus Beiran lähellä rantautunut sykloni Idai ja sen varhaisempi esiaste (TD 11) vaurioitti myrkytuulineen, päiväkausien ukkossateineen ja niistä seuranneine tulvineen aluetta. Myös useat liikenneyhteydet vaurioituivat tulvien johdosta. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Cheringoman piirin asuinpaikoista (settlement) noin 16 prosenttia ja väestöstä noin 21 prosenttia kärsi myrskyn ja siihen liittyvien tulvien seurauksista.
S/S Bore IX

S/S Bore IX oli suomalainen Bore-varustamon höyrylaiva joka liikennöi pääasiassa Suomen Etelä-Amerikan linjalla vuosina 1928-1959. 
Laiva rakennettiin 1910 Englannissa Dumbartonissa A. McMillan &amp; Son Ltd:n telakalla. Se oli "Strathan" nimellä glasgowlaisen varustamon Strathan Steamship Co Ltd:in (Burrell &amp; Son) omistuksessa vuoteen 1916, sitten "Yonne" nimellä Equinos Steamship Co Ltd-varustamon omistuksessa ja vuodesta 1923 "Queensbury" nimellä Alexander Shipping Co Ltd-varustamon omistuksessa. Bore-varustamo osti laivan 1928 ja se sai nimekseen Bore IX. Vuodesta 1929 laiva oli Suomen Etelä-Amerikan Linjan liikenteessä Suomen ja Etelä-Amerikan satamien välillä. Toisen maailmansodan aikana Bore IX oli Itämeren liikenteessä. Lapin sodan aikana 4. lokakuuta 1944 saksalaiset Junkers Ju 87 pommikoneet upottivat laivan Tornion satamassa jolloin kuusi laivan miehistöön kuulunutta sai surmansa. 
Laiva nostettiin ylös 20. lokakuuta ja se pääsi oman koneensa voimin Turkuun Crichton-Vulcanin telakalle korjattavaksi. Korjaustyöt valmistuivat lokakuussa 1946 ja Bore IX palasi sitten Suomen ja Etelä-Amerikan väliseen liikenteeseen. Vuodesta 1952 alkaen laiva oli Kauko-Idän liikenteessä. Toukokuun lopulla 1959 laiva lähti Haiphongista Hongkongiin romutettavaksi.
Bore IX:n kantavuus oli 7200 kuollutpainotonnia ja pääkoneen teho 2 190 hevosvoimaa. Laivan pituus oli 119 metriä, leveys 16,20 ja syväys 7,01 metriä.
Luettelo 1970-luvun suomalaisista elokuvista

Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso
Agbagli Kossi

Agbagli Kossi (1935–1991) oli togolainen kuvanveistäjä, jonka tuotanto edusti länsiafrikkalaista Vodunin taideperinnettä. Hän syntyi Bè:ssä, Lomén kaupunginosassa ja hänestä tuli merkittävä henkilö Togon vodou-piireissä.
Hänet tunnettiin erityisesti pienistä puisista vodun-hahmoistaan, jotka oli maalattu useimmiten vaaleanpunaisella ja toisinaan valkoisella lakalla. Hän teki monenlaisia pienveistoksia kaksosista, ja lapsista heidän äitinsä kanssa, nimeltään "venavi".
Kossin teoksia oli esillä kuuluisassa Magiciens de la terre -näyttelyssä Georges Pompidou keskuksessa Pariisissa vuonna 1989, ja vuonna 1991 hänen teoksiaan esiteltiin näyttelyssä Centro Atlántico de Arte Modernossa, Las Palmasiissa Gran Canariassa, Espanjassa. Vuonna 2008 hänen teoksiaan oli esillä näyttelyssä Mami Wata: Taide veden hengessä Afrikassa ja sen diasporissa, joka oli esillä Los Angelesin UCLA:n Fowler-museossa. Vuonna 2013-2014 hänen teoksiaan oli näyttelyssä Raw Vision: 25 vuotta Art Brutia, Halle Saint Pierre, Pariisi. Hänen teoksiaan on esillä The Contemporart African Art, CAACin taidekokoelmassa.
Sardinian ralli 2005

Sardinian ralli 2005 (virallisesti "2. Supermag Rally Italia Sardinia") oli Rallin MM-sarjan kauden 2005 viides osakilpailu, joka ajettiin 29. huhtikuuta.−1. toukokuuta 2005. Kilpailussa oli 17 erikoiskoetta.
Aladin

Aladin on sukunimi, joka on muun muassa seuraavilla henkilöillä:
Akropolis-ralli 2005

Akropolis-ralli 2005 (virallisesti "52. Acropolis Rally of Greece") oli Rallin MM-sarjan kauden 2005 kahdeksas osakilpailu, joka ajettiin 23.–26. kesäkuuta 2005. Kilpailussa oli 19 erikoiskoetta.
Kyproksen ralli 2005

Kyproksen ralli 2005 (virallisesti "33. Cyprus Rally") oli Rallin MM-sarjan kauden 2005 kuudes osakilpailu, joka ajettiin 13.−15. toukokuuta 2005. Kilpailussa oli 18 erikoiskoetta.
Jussi-palkinnot 2019

Jussi-gaala 2019 järjestettiin 22. maaliskuuta 2019. Jussi-ehdokkuudet julkistettiin 24. tammikuuta 2019. Eniten ehdokkuuksia sai "Juice", joka oli ehdolla 8 kategoriassa.
"Tyhjiö" voitti eniten palkintoja neljällä Jussilla. Se voitti parhaasta elokuvasta, ohjauksesta, leikkauksesta ja äänisuunnittelusta.
Turkin ralli 2005

Turkin ralli 2005 (virallisesti "6. Rally of Turkey") oli Rallin MM-sarjan kauden 2005 seitsemäs osakilpailu, joka ajettiin 2.−5. kesäkuuta 2005. Kilpailussa oli 18 erikoiskoetta.
Kilpailun voitti Sébastien Loeb.
Inkala

Inkala on sukunimi, joka on muun muassa seuraavilla suomalaisilla henkilöillä: